2 IMVO ZABANTSUNDU (NATIVE OPINION). [April 18, 1889.

Kwezivela pesheya indaba siqaula amanqaku amabini anandipekayo. Elokuqala lelokuba e Bechuanaland kwisiqitana somhlaba owawutengwe ngexabiso elingepi ngu Rev. Owen Watkins ewutengela ihlelo lase Wesile, kufunyenwe i golide. Izityebi ziyagilana ukungxamela ukuyitenga londawo, ko­dwa akuvunywa nayo ngenxa yokuba kucingwa ukuba kuyakonakala isiseko esible somsebenzi we Lizwi oqalwa apo. Umbhaleli we *Manchester Guardian* uti londawo ityebile nge golide ne silivero. Kuvakala ukuba kuzakutunyelwa ucingo lokuba u Rev. Owen Watkins ayitengise londawo nge £100,000.

Elesibini inqaku lelixela ihambiselo pambili yabafundisi abasebenza empakatini we Afrika. Kutiwa u Dr. George Smith unobhala wase Rabe e Skotlani we Ramente ezisezizweni ezikude ufumene incwadi ezivela ko Rev. Dr. Laws no Rev. Dr. Kerr Cross, abafundisi abase Lake Nyassa. Uti u Dr. Laws ufumene incwadi evela ku Mr. Rose Igosa lompati wase Kilimane ati kuyo utyelwe komkulu ukuba i Ramente zama Portugues zihlalele ukunduluka zisinge e Lake Nyassa ziyakunceda ezama Ngesi i Ra­mente esezimiswe apo. U Dr. Cross uti imipu ayikafiki kodwa ilindelwe yonke imihla. Isigitshimi se Sultan yase Zanzibar sohlwaye zazibini izigebenga zama Arabi esesitatu sisapongomile. Kuko inkolo yokuba ama Arabi alinde ukuba kuvutwe ukutya e Wa- Nkonde aze abangenele abagebenge abantu. Uti kanjako u Dr. Cross, u Rev. A. Bain, obezakuza eSkotlani kwinyanga ezimbini, no Rev. A. Murray osand’ukupila esifeni bawucande ngenyameko umhlaba ongentla kwe cibi imayile ezi 90. Encamini epezulu yo Livingstone Range bate gaxa kwintili entle ebanzi enemizi emihle nabantu abanobubele, elozwe kutiwa kuse Ukuki. Bebesebake indlu yabafundisi e Maindu pezu kwe Kiwira, bebamkelwe kakuhle ngabantu. Elozwe ku/rolewa ukuba lingasentla kokufikelelwa yi lira. Inteto yabobantu yahlukile kanye kweyabase M Wini Wanda, kwindlela eyiyi Stevenson ukubhekisa entshonalanga. Abafundisi bazele ngamatemba ngalendawo yabo intsha. Kwimizi eseyifun’ ukuba midala ngase ntshonalanga kwe cibi izikula zixineue lusapo lwentlanga ezinobuhlobo; kude kwati nge­nxa yokufuneka kwenewadi zezikula nenxalenye zezi Bhalo, kwabonakala ukuba ngomhla we 10 April, njaze kuye umsincileli oyakupata isishicilelo esikulu esoba nomsebenzi omninzi wokushicilela.

IJAJI E QONCE.

Umgwebi Obekckileyo u Mr. Justice Maasdorp ukwele esihlalweui sokugweba ngolwesi-Hlanu olugqitileyo, amagqweta ahamba naye ngo Messrs. Tamplin (obambe indawo yokuba ngu Mtshutshisi wakomkulu, Lardner-Burke, no Samp­son; Unobhala, Mr. C.H. Hutton; Itoliki ye Sixhosa nesi Bhulu, Mr. Reuben Ayliff, eyesi Jamana, Mr. L. Gerardi, J.P.; Umhluzi wamatyala, Mr. R. W. Rose-Innes.

ISELA ElAQEKEZA NeVENKILE.

*Charles Hains,* ilawu, umangalelwe ngobusela bempahla etile ka Mr. Landrey ngase Mtonjeni, nangoku qekeza ivenkile ka Mr. Cooper e Mtonjeni ebe impahla. Waye nikwe unyaka entolongweni yimantyi ngelinye ityala, wapuluka wazimela engekawusebenzi lowo nyaka. Ite i Jaji woti akugqiba lowo nyaka abuye ahlale iminyaka emibini ngobusela bempahla ka Mr. Landrey, iti yakupela leyo ahlale kwa mibini ento­longweni esebenza nzima ngobusela beka Mr. Cooper.

Oliva Ngemela.

*Jim Jack* elinye igama ngu *William Jack,* umangalelwe ngokuhlaba ilawu elingu John Bartman ngemela okanye ngento ebukali efun’ ukulosela. Ute ukuzitetelela lamqumbisa. Ite i Juri ube ngena sihluku soku losela. Kuvakele ukuba waka wanelinye ityala lokuhlaba umntu ngemela, wanikwa inyanga ezintandatu etsala nzima.

ISIDLWENGU.

*Booy Mbombo,* intwana ebuswana bugudileyo eku 17 ubudala, imangalelwe ngokudlwengula intombazana yo Jamana lakwa Zidenge. Ute unkabi ngamaxoki onke lamangqina ati wayenza lonto, ekubeni yena esazi u Kleinbooy enye inkwenkwe, ati yenza lowo msebenzi nindaka. U Dr. Chute ute intombazana leyo ayenzakalanga, ifane yarabaxwa kodwa. Ugwetyelwe iminyaka emitandatu etsala nzima na 25 ekatsi. Ijaji iyaleze ukuba igqira zelibeko xa akatswayo liqonde ukuba anganokuyitwala yonke nalo mivumbo.

Obulele Ngengozi.

*Ngangelizwe,* waka Kama, wahlabanisela u Dyan ngentonga emva kwe ndlebe esuke wayeka inkomo zangena entsimini yake, umgibisele ebaleka umalusi lowo. Umbanjwa ute unosizi ngokuhla kwalonto kuba abantu abazala lonkwenkwe unobuhlobo nabo. Ugwetyelwe ukurola £5, engenazo inyanga etsala nzima.

Isidlwengu.

*Charles Maleki,* wase Gxulu umangalelwe ngokudlwengula intombazana elibhastile eNgxalawe. Kubonakele mhlope ukuba isenzo eso sona senziwa kuyo nakuba ubungqina begqira elayikangelayo bungatsho ngokuzaliseki1eyo Ugwetyelwe iminyaka emitandatu etsala nzima na 36 ekatsi. Isigwebo sizotusile izihlobo zake ebeziso Ofisini.

Isidlwengu.

*Molisi,* owadlwengula u Noma e Zeleni ukululwe ngokusuke lingabiko elona ngqina likulu ekuvakala ukuba ngumfazi ongena ntloko kakuhle.

Isela.

*Charly Xonywa,* owaye gciniswe inko­mo ezintandatu ngu Hompa, wavalezwa ukuba aze azise ku Lange wase Rode, wasuka waziba ezonkomo, enye watshintshisangayo ibhokwe ezintandatu endle­leni. Wafika ezipunzana selequba umhlambi omkulu wezinye inkomo ezingaziwayo apo azibe kona. Ute uzicite kuba izezo somfazi wake amloboleleyo. Lakanyela ixego lalwa, lati nomtanalo lamtata ngokunganikwa nto ngaye lelisela. Yatinjwa yonke impahla

IZAZIS0 NGE “MVO.”

Umzi wakowetu mawuyi qondisise kakuhle indlela yokuhlaulela

“IMVO ZABANTSUNDU” ukuba intlaulo:—

Erolelwa Ikwata, xa ifike kwange nyanga yokuqala 3s.

Erolelwa Ikwata, ifike emva kwenyanga yokuqala 3s. 6d.

Kuvulelekile ukuba otandayo awuhlaulele wonke unyaka kwausaqala. Intlaulo yonyaka ifike kwa usaqala, 12s.

Ngangoko kunokwenzeka intla­ulo itunyelwa nge Money Order efunyanwa kwi Post Offices.

Iveki.

 ♦

Sekulixesha elide kumana kuvakala ukuba iramente zase Kobonqaba kwa Gcaleka zitsala ngokutsala nomfundisi wazo ngangokude kubeko iqela elikulu elisikwayo enanini loburamente Haiti lona aliposisilo. Izipitipiti zifun’ ukuqhela ngezimini pakati kwe ramente ezintsundu. Lupawu olubi ke olo kuba alubonini, kanjalo alwandisi mpilo emipefumlweni yabantu.

Kunye nokuqalwa kwale kwata kuvulwe isikula sentsapo yaba ntsundu e Beaconsfield, ese Dayimani, ngu Mr. Jno. Mbongwe. Siyatemba ukuba elonyatelo liya kuyinceda leyo dolopu yase Beacons­field kuba ise pantsi kakulu entweni zoluntu, yinto engazelwe nto ukubona indoda ihamba ze emini ngokwala maqaba ase Ngqokweni.

Ngenxa yokungapili kakuhle kwe Toliki ye Jaji u Mr. R. Ayliff, bekutolikwa ngu

W. Mvallo apa.

Kuvakaliswa ukuba i Palamente iya kudibana e Kapa ngomhla wa 20 ku May.

Ependula umbuzo ofakwe e Palamenteni yapesheya kolwandle u Baron Henry de Worms ute u Rulumente akaka fnmani mtandazo ka Mbandine ocela ukhuselo lwe Swaziland nga Mangesi, kodwa imicimbi yelozwe iqwalaselwe kakulu ngu Rulumente ngoku.

Ematyaleni e Jaji yase Natal u Francis Geo. Carnell, umgcini-mali ze Durban Assurance and Trust Company, unikwe inyanga ezintandatu ngokushinta amawaka amahlanu eponti. Leyo Nkomponi iyachitakala ngesenzo sika Curnell.

Inkomponi yama Jamana ifumene umhlaba omanzi kunene e Mampondweni apo iza kumba kona ifuna ilitye lemali.

Enye yetitshala zesiqingata sase Mbulu, enconywa ukutampa kwayo, ibimangalelwe yintombi ebiyifilisha ngokusuke ilapule idinga lokuyitshata ibizwa £50. Intombi ibitetelwa ngu Mr. Gontshi, ititshala ihlanganiselwa yi ngwev’ entsha yase Gcuwa u Mr. Baines. Abahlekisile abantu ababeko amasososo atetwa zincwadi zabo zotandano ebezifundwa. Indoda igwetyelwe ngokutiwa ibingeka zibopeleli kwelo dinga.

Intombi yenkosana yom Frentshi ihlatywe sipeliti senwele entloko yafa. Ibidlalisa amntwana waqubeka kuso entloko. sela pakati ebucotsheni. Ezakowetu intokazi ungafika ingasabonakali iqiya zezo zipeliti zentloko zimnyama zemiwa izivato.

Ute umlungisi ndlela ongu Adam Adams esahamba endleleni ka loliwe wabeta umbane zasipuka intsimbi abaleka kuzo uloliwe wase Ntshonalanga zamjubela wafa kwalapo.

Kuvakala ukuba kuko iqela lamadodana antsundu asele zimisele ukuwela ulwandle ayakudlala ithola ne Club zase Ngilani. Tina besingakolwa kuke sibono ukudlala kwamawetu nezama Ngesi elilizwe i Club, ngapambi kokuba kutatyatwe umtsi obanzi kangaka woku canda ilwandle nodumo lwabo.

U Mr. Paul Timm, wenziwe Umhloli webhula kwisiqingata sase Ngqushwa,

Inkosikazi ka Mr. Philips wase Kimberley itshe nendlu ilele ebusuku nendoda isinde nzima.

Umlungwazana wase Natal ute esaguquguqula indyandyambo abezakuzitenga kumfo ontsundu obezitengisa, suka lomfo walibamba elinenazana ngesandla wasimfaxanga wabuya wasiyeka. Inge ayiboni lentokazi yasuka ngomzimba otambileyo yaya kutshixa isango yatata ase artrose isabhokwe yamambatisa kunene ngaso. Makabe uyalekile ukumfaxanga abelungukazi.

Intokazi engu Harriet Mackey egama limbi ingu Muir yase London ite ngenxa yokunqatyelwa ngumsebenzi yazitengisa zonke ilokwe nezinye izidwatyana zayo yatenga ingubo zamadoda: yati gxogxe kuzo, yaya kucela umsebenzi wobu polisa Seli bhaqwa ligqira xa likangela abangena kutsha kulowo msebenzi ukuba bomelele ngokwaneleyo na.

Inkatazo yokumana kusitsha izindlu ebusuku zitshiswa yinto engaziwayo ibabangele abanye abantu besikolo sase Mgqwakwebe ka Masingata ukuba ke baye kuva ko “Siyazi” into ke ezo ezilumkele ukuba umntu zingamxeleli Into ngesi kweliti kuba xa imali seyingakuzo azikatali nokuba inteto yazo ayizalisekanga.

Ivakele enye indoda isiti kwenye “kodwa ezintombi zezimini zifanelwe bufazi?’ Ite intokazi ebikona “hayi awu zifanelwe kuba ngamadoda.” “Apo inqaba ihla kona ke nina madoda anifanelwe bufazi.”

Ijaji imgwebele ukuxhonywa u William Hussal e Prince Albert ngokubulala u Mr. De Beer.

Sezimbalwa iveki ihlangane i Palamente, noko u Rulumente akakazivakalisi ingxoxo eziyakwanekwa pambi kwamalungu, kanti ukuba lonto ubeyenzile amalungu ebengaba nexesha lokudibana nabanyuli bawo babonisane ngazo.

Intombi ye Ngesi e Maritzburg eyabanjwa ngamadoda arnatatu antsundu endle, ite esakubanjwa lawo madoda yala ukuya kuwamangelela, iti yoyika ukuhlazeka lakuvakala igama layo nakwindawo ezikude, bakululwa abo bafo.

Imvumo ye Concert yase Rouxville ebi ngolwesi-Tatu Iwegqitileyo iveki ibenkulu yonganyelwe yi Landdrost (imantyi). Babe kumakulu amabini abantu ababeko. Emini kwakudlalwa ibhola likaba lase Alvani nelalapo. Makabe u Mr. Somngesi usebenza kakulu xa sekunjalo kwalo lama Bhulu.

E Alvani Ijaji igwebe u *Meni* ngokubeta omnye yamdla £5; *Vogelstrins, Jacob Kamui,* no *Jacob Goviman,* amasela ebulandi asinda ; o *Jantji* no *Geswind,* abeba igusha banikwa iminyaka emibini; u *August* owabulala ngengozi u Mr. Rogers umnyaka onenyanga ezintandatu esibhadubhadu; u Pambani owayemangalele u Matshobane ukuba amnike umntwana nenkomo ezisitoba wagwetywa; *Van Zyl* obefuda elilungu le Palamente elimele i Barkly East, bahlulwe nomfazi ngokusuke ati okuya aya e Kapa e Palamenteni kanti selezenzele umfazi omtsha u Mrs Mills ; u *De Wet* obesala ukuzalisa idinga lokuqesha ihotele ka Holl wagwetywa; intsapo ka *Nel* ebimangalele ilifa layo kubapati balo yagwetyelwa.

Ibhulu lase Vryburg u Daniel Arnoldus Lettering Iibete ipolisa elingu Burns nge nqindi layakuwa, lalikaba entloko selipantsi. Lidliwe yimantyi £37 10/, okanye inyanga ezine entolongweni.

Inkwenkwana etanda kunene ukufunda ipepa lendaba, ite yaku kataza unina wati mayiye kufuna uswazi aze kuyibeta, isuke yeza nelitye yati mama andilufumani swazi sewundigibisela ngelitye, kanti kusinda kwayo.

U Lord Knutsford uvakalise ukuba imikosi ye Nkosazana izakuroxiswa e Natal kamsinyane, elozwe liza kunikwa ilungelo lokuzipata; akuko temba lokuhlonyelwa kwelakwa Zulu e Natal.

Ngolwesi-Bini lweveki egqitileyo amahashe abaleke nekalityi e Pretoria inamanenekazi amatatu, amoyisa umfana obhexeshayo. Kwindawo ewahlanze kuyo ikalityi kufikwe omnye apuke imbambo ezine, omnye apuke isitupu, omnye exuzuke kodwa.

U Rev. Mr. Baxter, umfundisi wase tshatshi pesheya, uvakalise epepeni elishicilelwa nguye ndawonye nabanye abafundisi abangaba profeti, okokuba imini yomgwebo ikufupi, ijakuba ngomhla we 5 March, 1896. Tina sesadinwa ziprofeto ezinjengesi.

Abantu abamele Umzimkulu bakubulele bakuxeleiwa yi mantyi yabo ukuba amatyala ngoku azakutetwa yi Jaji. Kanjalo bate bayakolwa ugumteto webhula.

Imvo Zabantsundu.

NGOLWESI-NE, APRIL 18, 1889.

IPALAMENTE EZAYO.

EMVA kwe veki ezimbalwa, okanye ngomhla wa 20 ku

May, i Palamente epete nedala imiteto yezizwe ezikule Koloni, iya kudibana e Kapa. Amehlo selebomvu sijonge enkalweni udaba oluvela kulawa manene ase Kapa angu Rulumente, ukuba avise abantu abapateleyo inqubo yolaulo lwawo ngalo nyaka. Soloko yahlukanayo i Palamente egqitileyo, kwaza kwangena utuli lo nyulo, sisanzwili sinye ukulungiselela intswelo nentlalo yabantu abakula mazwe apezulu ama Bhulu nabasaza kuya kona. Siteta ukuba kwenziwa onke amafolotwane okubonwabisa nokuba tomakalalisa, nokuzi gangata indlela eziya kona zibe lula kupants’ ukungabiko nesi gcawu esibapazamisayo. Bade abapati bale Koloni bavuma ukuba bayakwenza nololiwe abaya kuya nokuba kupina apo kutandwa zi nkosi za Mabhulu, bayenza lonto nanxa bekubonakala mhlope ukuba le Koloni iya kuzuza intwana encinane ngezo nxamleko. Kubonakala ukuba bebeya kuvuma no­kuba bezite Inkosi za Mabhulu mabembe uloliwe ocanda esibhakabhakeni aye enyangeni. Masibe esetu isimo tina Bantsundu siya kuba yintoni ke ekuqubeni kwa maxesha ? Kuba abaya Rulume­nte ba Mabhulu singati ukuba

silindele ukwenzelwa ubulungisa ngabo, kungafana nokulindela ukuka ingwenye ezibomvu ezinkunzaneni Nabamhlope, abemi bale Koloni, abazimisele ukufela kuyo, baya kulahlekelwa ngamalungelo abo xa kuya kumana ukulungiselelwa ela Mabhulu kuqala. U Ru­lumente makaqale ngokutshayela eyake indlu and’ ukuya kuhamba eraxwa lutuli lwezindlu zela Ma­bhulu.

Okokuba u Rulumente unomcingo wokulungiselela intlalo yabemi beli lizwe—leli ixesha ekufuneka eyihlokomisile ngalo imigaqo ye mpato yake ukutatela kweli xesha ukusingisa pambili. Kunga lusizi ide yadibana i Palamente engakwenzanga oko u Rulumente, kuba kuti kwakufikwa e Kapa libe lifutshane ixesha layo, lingabiko elokuyicinga ngokundilekileyo le ngxoxo inkulu kangaka, kusuke kulityalwe kurutwana ngentwana ezingeni.

Abantsundu bakedamele i Pala­mente ukuba ibenzele iziqiniso zale mihlaba eyayibekwe bucala kweka Rulumente kwatiwa yeyabo; kuba namhlo kuvele o Faro abangamaziyo u Josefe abati leyo mihlaba yeka Rulumente angaba ndulula kuyo naninma ngapandle kokucebisana nabo. Sikangele e Palamente ukubona ilinga lobubele elinyanisileyo lokulungiselelwa kwamawetu lomcimbi mkulu ka­ngaka. Sikangele ukuba kuvele amanene azifuba zibanzi—asebenzela uhlanga lonke, ingekuko ukwenzela amatamsanqa abantu abambalwa, ube umzi wonke ungasiwe so. Abantu abantsundu banda ngamawakawaka yonke le minyaka, kufunekake ukuba u Rulumente abalungiselele umhlaba, kuba nga­bo abalimela eziya ndimbane zimba amatye einali. U Rulumente makazikutalele zozibini ezi ziganga zabantu. Abaqeqeshe abantsundu ngendlela zonke ukuze eli lizwe libe nemveliso entle macala omabini. Akuko bantu bakwazi ukupata umhlaba njenga Bantsuudu kule Koloni xa bafundisiweyo.

Zininzi ezinye ingxoxo nemicimbi elindelwe ku Rulumente nga Bantsuudu ukuba abalungiselele kamsinya, esilindele ukuzibona ziko pakati kwaya kuzaneka pambi kwe Palamente ezayo.

Amanqaku.

Ngale Cawa igqitileyo kubeko intlanganiso enkulu apa e Qonce emva kwe dinala yentlobo zonke zabantu abakule dolopu, namahlelo onke oburamente. Umkosi ubuhlatywe kwa ngo-Mgqibelo wokuba kufike a Mrs.. M. C. Leavitt, inenekazi lase Amerika elingu Nobhala ojikelezayo webandla labafazi elimanyene ngenzilo yotywala (Travelling and Organizing Secretary of the World’s Women’s Christian Temperance Union), ihamba lishumayela inzilo yotywala. Elo nenekazi litete ngobuciko obukulu, layiqavisa inteto. Lide lati alinantloni ukuteta beko nabelungu ukuti—utywala obu baze nabo liqinga elenziwe ngabom lokutshabalalisa iutlanga ezintsundu zeli lizwe. Inteto yalo isekelwe ngu Rev. J. D. Don wehlelo lama Babe amhlope. Ute umzi mawuzincele ngokwawo ukuzisindisa kolutshaba. Mawufundekele u Rulumente kuba ngoku unendawo ongamana uzivakalisa kuyo izikalazo zawo—elipepa la Bantsundu—kuba indaba zalo ziya likelela ku Rulumente nakwabamhlope. Ngoko ke fundekelani ningayeki, kude niviwe. Makupindwe kwakona kutunyelwe Imitandazo echasa utywala ku Rulumente. Eli cebo lika Mr. Don maze umzi ontsundu uliqonde ukuba likulu kwexabiso lalo. Akuko nto isweleke njengo monde kumzi wa­kowetu, into uyiiinga kanye nakabini sewuyilahla uncama. Olutshaba lubutywala makufundekelwe ngalo u Rulu­mente wode nokuba esengatandi aqonde ukuba uya kuqekeka intloko yimlundekelo, asive.

Umbanjwa ontsundu owagwetywa ngo March 28 e Bhayi, ute akusamkela isigwebo setyasa alenzileyo wavakalisa isiroro esikulu ngalo Rulumente. Ute, u Rulumente wenze amalungelo amakulu okuba abantu abamuyama basele, banxile, kodwa akunxila umntu uyohlwaywa kuba esuke wenza izinto angenga zenzauga xa abenganxilanga. yinto exakileyo ke leyo ukusuka u Rulumente abe mabala-bala. Abenzi miteto yetu banga bangayiqwalasela lento.

Ipepa lase Dikeni i *Times* liti:—Isandla semanyi esise Xesi nesikwa Qobo- qobo ngezinikwa amandla okuwateta amatyala la amana ukuhanjelwa yima­ntyi yase Qonce, kubonakala okokutsho ukuba liti mazenziwe imantyi ezo zandla. Lonto ayingemfaneii u Rulumeni kuba ubumantyi obu abulula kangako angati efumane wafaka bugxekeke akonjwa amatyala.

Kufike udaba lokubhubha kuka Rev. W. B. Boyce e Australia. U Mr. Boyce ngumfundisi wase Wesile owaka waneminyaka emininzi kweli lizwe. Ngumenzi wencwadi echaza inteto i Kath Grammar. Pesheya e London ebengomnye wonobhaia behlelo lama Wesile, Kulandawo abhubhele kuyo ubeselehlel: ngokupumla emsebeuzini wobufundisi.

yake ehambayo yasiwa esikiti apo itengiswe kona ngokungafiki bani uti yeyake. Kuvakele ukuba lomfo ugwe­tyelwe unyaka yimantyi ngelinye ityala, ite i Jaji woti akugqiba lowo nyaka ahlale eminye ibe mibini etsala nzima.

Amasela Amahashe.

*Ntozake,* no *Lumnkwana* no *Jim,* bamangalelwe ngokuba amahashe amahlanu e Hewu. U Ntozake no Jim, bavumile, u Lumnkwana wazenza isilumnkwana ngokukanyela. U Ntozake no Jim banikwe iminyaka emitatu entolongweni. Bacele ukuba bayakusebenza e Kapa, kwavunywa Ijaji. Kutetwe eiika Lumnkwana, kwafumaneka ukuba ubeyi nkomponi yokwenza amacebo obusela nalamadoda mabini wagwetyelwa kwa iminyaka emitatu naye etsala nzima.

Obulele Ngengozi

*Nzelani,* wase Cwaru lika Gonya waseza u Kato wase Nxaruni iyeza lesisu elihlanzisayo lambulala. Abanye awaye bape ngapambili bahlanza baxaxaza bapila. Uti u Dr. Chute akubonakalanga nto akumqangqulula lowomntu ufileyo, kubonakele ukuba ubulewe kunyukwa liyeza ekuvakala ukuba lenziwe bukali kakulu. Lowo mti utunyelwe e Kapa ku Professor McOwen ofike wawazi. Unikwe inyanga ezintandatu esebenza nzima. Ite Ijaji imgwebela lula kuba iyaqonda okokuba yena ubecinga ukuba uyayinceda leyo nkazana ibhubhileyo, kodwa makabe uyalekile namhlanje ukuseza abantu imiti angayiqondi ka­kuhle, kanjako akufuneki ukuba banike amayeza lonto mayipele kanye.

Ababizene Umngeni.

*Honi,* no *Msondlo,* no *Mfana,* no *Mkenge,* amakwenkwe akwa Lamani, ahlanganyele u Ngoloti obehlala ewaqobisile amanye ngentonga, ambeta wabuya eludinini lwengcwaba. Agwetyelwe ukukatswa 20 emivumbo ngerotana inye inkwenkwe.

Obulele Ngengozi.

*Ngumati,* owahlaba u Tubeni erolomeni ngentonga besilwa kwa Brownlee wafa. Ukululwe ngokutiwa wayezihlanganisela.

Obete Umkake.

*Gongo,* wakwa Nemah, wabeta umfazi u Nomboxose wamdabalalisa. Kuvakele ukuba babexabene ngengxowa nenqawa wati u Dr. Chute ebengede ambete ka­ngaka ngeso sizatwana. Unikwe unyaka onenyanga ezintandatu etsala nzima.

Ogqoboze Ivenkile.

*Hendrick Boosack,* wagqoboza ivenkile ka Mr. J. Devantier apa, weba. Unikwe unyaka etsala nzima.

Obulele Ngengozi.

*Ntshakaza,* wase Mtonjeni wapa u Masella umfazi wase Kubusi iyeza elingumhlanziso elambulalayo. U Dr. Bickford ute ubulewe kuhlanza kakulu ugwetyelwe inyanga ezintandatu etsala nzima. Wavakala ebulola.

Ogqoboze Indlu.

*Martines Tembu,* wagqoboza indlu ka i Nicholas Fontein kwa Brownlee, weba ingubo. Ugwetyelwe iminyaka emibini etsala nzima.

Abagqoboz’ Izindlu, Beba, Babeta.

*Qweshile* no *Papa,* amakwenkwe ase Breidbach, bamangalelwe ngokugqoboza indlu ka Mr. A. Holshansen wase Breidbach, beba isitshixo nobuso. Wati akuza bamxuluba ngamatye bamngxwelora. Inyanga yayimhlope ngobobusuku be 18 March. Kwangobobusuku babe gqoboze eka Mr. Jno. Frohbas wakwase Breidbach. Ute u Qweshile bebatyola nje bayakutsha. U Qweshile unikwe umnya­ka onenyanga ezintatu entolongweni etsala nzima, u Papa wanikwa umnyaka etsala nzima.

Amasela Nabamkela Ububhuru.

*Mkutukana* no *Zoli* no *Walaza* no *Ntebe,* bakwa Qoboqobo bamangalelwe ngokuba inkomo ezi 12 zika Gembe wesika Matomela Engqushwa. u *Boot Nesi* na *Sobutye,* bamangalelwe ngokwamkela impahla abayaziyo ukuba ibiwe. Kwati kusakubanjwa isikumba evenkileni yase Rode basebezixhela ezintandatu beziposa ezizibeni zo Xesi nezi kumba zazo zinqunqiwe. Amasela omane anikwe iminyaka emitatu etsala nzima, bakululwa o Booi Nesi no bobutye. Ijaji ite mazivuswe Inkomo zika Gembe nga £61.

Ababulali.

*Frank Faber, Johannes Bouwer,* base Mtata no *Henry Kay,* babulala umkokeli wenqwelo ontsundu ngase Qumra ngokumbeta ngezabokwe. Yasuda inqwelo yakwela ematyeni wehla selengxola u Bouwer ukuva kumkokeli; sele Kay waya kumncedisa, zabe zihamba inqwelo zontatu, zada zakulula bengeka fiki. Bafika bodwa abelungu, u Bouwer wazinika i 6s. sisinye izicaka ukuba zezingateti nto ngokungabiko *kuke* Jonas. Sibonwe kusasa isidumbu sake. Bakanye ye *yonke* into ababanjwa, wati u Bouwer fan’uba wabulawa ngama Xhosa agqita kubo bekulule ecayitile. Emva kobungqina obude kunene bakululwe.

Obulele Usana.

*Nomatyala,* intombi vakwa Matole ebimangalelwe ngokubulala usana ikululwe.

Kungene amatyala embhambabano zabantu.

 H. M. H. Orpen no Johann Durheim.

Elityala yimali ka Mr. Orpen enga £37 ips., awayeviboleke u John Durheim na yomhlaba wake awutengisayo. Ugwetyelwe, indleko zawa ku Durheim zonke.

 C. A. F. Keitman no A. C. Hagermann.

U Hagermann waye tenge imihlaba emibini ka Keitzman akazange ayigqibe ukuyihlaula kusasele £112 namatole ayo. Ulivumile elotyala, wayalezwa indleko.

James Hallock no J. II. Hatting.

U Hatting wabambisa ngomhlaba wake ose Cumakala nge £100 akaze awukuluk lowo mhlaba uzikweliti ne rafu yawo elityala ku Rulumente yi £5118s. Waya e Transvaal umniniwo. Kucelwa amatyala ukuba avume ukuba udliwe Kwavunywa.

McTavish no McTavish.

Kwaliwa umfazi yi ndoda ngorexezo. U A. McTavish isimiti sase Caba e Nciba waye tshate nale ntombi ka Simon ngo 28 July, 1885, yayi yiyo eyamcela ukuba ayitshate ukuze apate' ihotele yakokwayo, Lomfazana uzimele endodeni kwada kwaka bini emka. Okokuqala wabu-